section_heading: Habsburško-osmanski geopolitički kontekst
paragraph_text: lijevo|mini|Situacija u središnjoj Europi 1683. godine. U drugoj polovici 17. stoljeća, Habsburška je Monarhija bila prisiljena voditi "dvostruku politiku", koja se ogledala u tome da je na zapadu Europe, tradicionalni Habsburški neprijatelj bila Francuska, dok je na istočnim granicama njen tradicionalni neprijatelj bilo Osmansko Carstvo. Od raspada Ugarskog Kraljevstva nakon Bitke na Mohačkom polju 1526. godine, Habsburška Monarhija dolazi u neposredni dodir s Osmanskim Carstvom koje je tada u naponu snage, međutim osmanski pokušaji osvajanja "zlatne jabuke - Beča" svaki su put (uz dosta sreće za habsburšku stranu) bivaju zaustavljeni.